b'\n_START_ARTICLE_\nSateces baseins\n_START_PARAGRAPH_\nSateces baseins hidrogr\xc4\x81fij\xc4\x81 ir Zemes virsas teritorija, no kuras visi virszemes un grunts \xc5\xabde\xc5\x86i notek konkr\xc4\x93t\xc4\x81 \xc5\xabdenstilp\xc4\x93 vai \xc5\xabdenstec\xc4\x93, iek\xc4\xbcaujot ar\xc4\xab visas t\xc4\x81s pietekas. Robe\xc5\xbeu starp diviem baseiniem sauc par \xc5\xabdens\xc5\xa1\xc4\xb7irtni._NEWLINE_Baseini iedal\xc4\x81s noteces un beznoteces baseinos. Beznoteces baseins ir t\xc4\x81ds baseins, kur\xc5\xa1 atrodas kontinenta iek\xc5\xa1ien\xc4\x93 un nav savienots ar oke\xc4\x81nu. Ezeru ar \xc5\xa1\xc4\x81du baseinu sauc par beznotekezeru._NEWLINE_Pasaul\xc4\x93 liel\xc4\x81kais p\xc4\x93c plat\xc4\xabbas ir Atlantijas oke\xc4\x81na baseins (69,8 miljoni km\xc2\xb2). Tam seko Zieme\xc4\xbcu Ledus (23,1 miljoni km\xc2\xb2), Klus\xc4\x81 (20,3 miljoni km\xc2\xb2) un Indijas oke\xc4\x81na (19,4 miljoni km\xc2\xb2) baseins. No upju baseiniem liel\xc4\x81kais ir Amazones baseins (ap 7 miljoni km\xc2\xb2). Savuk\xc4\x81rt Latvij\xc4\x81 pla\xc5\xa1\xc4\x81kais ir Daugavas baseins.'